Pühapäevaõhtuse  treeninguga seotult tegin küll kaks viga - tean juba varasemast, et ei tohi enne magamaminekut treenida - uni on siis rahutu ja järgmisel päeval pole kuigi värske olla. Samuti unustasin piisavalt süüa. Pika treeningu käigus kulutasin aga ca 600 kcal, lisaks päev otsa hoogsaid koduseid töid, muruniitmisi ja suurpuhastust, mistõttu olin õhtuks kaotanud väga palju rohkem kaloreid kui tarbinud. Vahel harva on varemgi nii juhtunud - mind tabab siis vappekülmahoog. Tabas nüüdki.  Õhtu lõppes voodis teki all  juustuvõileibade ja magusa mahlaga ning lubadusega enam mitte nii teha.